La 18an de marto 2022 aperis la esperantokora internacia kompilo Esperanto Subgrunde kun 49 kantoj, kunproduktita de la bandoj kaj Vinilkosmo.
En 2000 Vinilkosmo kaj la brazila eldonejo La Blua Papilio kuneldonis la unuan volumon de la esperantokora kompilo Esperanto Subgrunde. En marto 2022 aperis la dua volumo, kiu enhavas freŝajn kantojn speciale registritajn por la eldono kaj malnovajn remalkovritajn kantojn kun restaŭrita sono.
Al la albumo kontribuis 23 bandoj el 11 landoj. La unuaj ekstremrokaj bandoj, kiuj ekverkis kantojn en Esperanto, aperis fine de la 1980aj kaj komence de la 1990aj jaroj. Samtiam en Francio estis fondita la Esperanta muzikeldonejo Vinilkosmo. Ekde la 1990aj ekzistis negrandaj kvantoj da subgrundaj muzikistoj apogantaj la internacian lingvon en Brazilo, Pollando, Francio, Ruslando, Ukrainio, Japanio, kaj apartaj bandoj en aliaj landoj.
#000001
“Esperantokoro” estas neoficiala termino por ajna subgrunda rokmuziko kun kantotekstoj en la verda lingvo; temas pri roko kontraŭ lingva diskriminacio kaj malegaleco, kontraŭ rasismo kaj faŝismo, kontraŭ imperiismo kaj kulturŝovinismo, kontraŭ seksismo kaj socia maljusteco, kontraŭ milito kaj baroj inter homoj.
#000002
La nova kompilo Esperanto Subgrunde subtenas la alternativan kaj solidaran edukan projekton La Escuelita (La lernejeto), starigitan de tri instruistinoj de la mezlernejo franca-perua de Lima. Ĝi celas plenumi edukajn aktivaĵojn kaj lernejan subtenon por infanoj loĝantaj en la ladurbaj kvartalaĉoj lokitaj en la altaĵoj de Lima sen aliro al la retaj virtualaj kursoj ekde la komenco de la koronvirusa pandemio.
#000003
Ĉi tiu artikolo aperis en la marta (printempa) eldono de La Ondo de Esperanto (2022).
Ĉe represo aŭ citado bonvolu nepre indiki la fonton:
Rete: La Ondo de Esperanto 
#000007
Alklaku la supran bildon por vidi la abonmanierojn.
#000008
Demonstraj versioj de “La Ondo”
#000011